CELEX: 62020CN0206
Language: el
Date: 2020-05-15 00:00:00
Title: Υπόθεση C-206/20: Αίτηση προδικαστικής αποφάσεως την οποία υπέβαλε το High Court of Justice, Queen's Bench Division (Administrative Court) (Ηνωμένο Βασίλειο) στις 15 Μαΐου 2020 — VA κατά Εισαγγελέα της περιφερειακής εισαγγελίας Ruse, Βουλγαρία

10.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/14
            
         
      Αίτηση προδικαστικής αποφάσεως την οποία υπέβαλε το High Court of Justice, Queen's Bench Division (Administrative Court) (Ηνωμένο Βασίλειο) στις 15 Μαΐου 2020 — VA κατά Εισαγγελέα της περιφερειακής εισαγγελίας Ruse, Βουλγαρία
      (Υπόθεση C-206/20)
      (2020/C 262/18)
      Γλώσσα διαδικασίας: η αγγλική
      
         Αιτούν δικαστήριο
      
      High Court of Justice, Queen's Bench Division (Administrative Court)
      
         Διάδικοι στην υπόθεση της κύριας δίκης
      
      
         Εκκαλών: VA
      
         Εφεσίβλητος: Εισαγγελέας της περιφερειακής εισαγγελίας Ruse, Βουλγαρία
      
         Προδικαστικό ερώτημα
      
      Όταν η παράδοση ζητείται προκειμένου να διωχθεί ποινικά το εκζητούμενο πρόσωπο και όταν τόσο η απόφαση έκδοσης εθνικού εντάλματος σύλληψης (στο εξής: ΕθνΕΣ) όσο και η απόφαση έκδοσης ευρωπαϊκού εντάλματος σύλληψης (στο εξής: ΕΕΣ) λαμβάνονται από εισαγγελική αρχή, χωρίς οποιαδήποτε δικαστική παρέμβαση πριν από την παράδοση, παρέχεται στο εκζητούμενο πρόσωπο το διπλό επίπεδο προστασίας στο οποίο αναφέρθηκε το Δικαστήριο στην απόφαση Bob-Dogi (C-241/15), αν:
      
                  α)
               
               
                  το αποτέλεσμα του ΕθνΕΣ περιορίζεται στην κράτηση του προσώπου για μέγιστη διάρκεια 72 ωρών με σκοπό την προσαγωγή του ενώπιον δικαστηρίου· και
               
            
                  β)
               
               
                  κατά την παράδοση, εναπόκειται αποκλειστικά στο δικαστήριο να διατάξει την απόλυση ή να διατηρήσει την κράτηση, λαμβανομένου υπόψη του συνόλου των περιστάσεων της υπόθεσης;